Ածխածինը, արդարև, եզակի տարր է: Միայն նա գիտի միավորվել ինքն իր հետ՝ հաստատուն երկար շղթա ստեղծելով առանց մեծ էներգիա վատնելու, իսկ երկրի վրա կյանքի համար (կյանքի մինչ օրս մեզ հայտնի միակ բանաձևի) պետք է հենց երկար շղթա: Ուստի ածխածինը համարվում է կյանքի գոյակազմման կարևոր բանալին: Բայց նրա առաջացումը, նրա մուտքը դեպի կյանք դյուրին չէ, պետք է շարունակել պարտադրված, խառնակ ուղին (և դեռևս ոչ վերջնականապես) հստակված միայն վերջին տարիներին: Ածխածինը ձևավորվում է մեր շուրջը ամենուր՝ շաբաթական միլիարդավոր տոննաներով. իրական հրաշք չէ՞, ամենուրեք մակերեսին ծնվում են կանաչ տերևներ: